Cantemus
Prešov - V historickej sále Čierneho orla prešovského PKO vystúpi dnes na 27. výročnom koncerte prešovský detský spevácky zbor Cantemus. Odznejú skladby starých majstrov, trávnice, spirituály, swing, jazz i súčasná slovenská zborová tvorba. Na pódiu sa vystriedajú prípravný, detský aj koncertný zbor. Výročný koncert zboru Cantemus začína o 18.00 hod.
Blažek posadnutý
Stropkov - Mestský dom kultúry v Stropkove uvedie dnes a zajtra o 10.30 hod. predstavenie poľského amatérskeho súboru z Wiercan. Predstaví sa s hrou Blažek posadnutý.
Mymamy
Prešov - Na prednášku pre rodičov handicapovaných detí o výchovno-vzdelávacom programe integrovanej základnej školy Prostějovskej pozýva materské centrum Mymamy v Prešove. Uskutoční sa dnes o 16.00 hod.
Kinotipy
Prešov - Premiéru filmu Telo na telo s Antoniom Banderasom uvedie dnes o 17.00 a 19.30 hod. prešovské kino Klub. Panoráma zas ponúka americké filmy Jadro o 17.00 a Kráska z Manhattanu s Jennifer Lopezovou o 19.30 hod.